<translate>  <pcm>
Na for October 2018 federal goment approve di money to build di University, accoring toNational Universities Commission NUC. Di University of Transportation go focus on research and development of human capital for di transport sector inside Nigeria.Dis school na Federal goment University and anoda Transportation University fit also tanda for Rivers State, South South, Nigeria wey be di village domot of di current Minister of Transportation, Chibuike Amaechi.Di construction of di university go cost like 50 million dollars alias N18billion, na wetin di Minister, oga Amaechi tok.Chinese engineering company, China Civil and Construction Company CCECC na im go build di University, as dia Social Corporate Responsibility to give back to Nigerians for all di billions of naira contract work wey dem don get inside di rail sector.Di Transportation University aim na to meet di growing demand of manpower inside di transportation sector, according to di Minster Chibuike Amaechi.Na Federal Govment efforts to develop qualified manpower wey go manage di many railway lines and stations across di kontri and oda transportation facilities like road network na im make dem dey build di University.Nigeria currently get a number of students wey dey study rail transportation inside China. Dem dey expected to return home to play research roles for di Transportation University wen e start.Young Nigerians wey goment give scholarship to go train inside China on Railway Engineering go first come teach inside di university for a period of time before dem dey allowed to do oda work.Na by 2020 academic session di University dey expected to take of. 